Boeremusiekgilde - Boeredanse
Danette Smith het 'n handleiding saamgestel vir boeredansgroepe en individue wat daarin belangstel en selfs 'n groep te begin. Sy sê met hul optredes is daar altyd belangstelling en ook vrae oor die herkoms van Boeredanse.
Daar is ook 'n wanpersepsie dat Boeredanse en Volkspele dieselfde is – dit word ook in die handleiding aangespreek. Toe Danette die eerste keer kennis gemaak het met Boeredanse het sy begin rondsoek na verdere inligting wat op skrif is. Hier en daar kon sy inligting opspoor maar nêrens was daar 'n handleiding of riglyne hoe sy te werk moet gaan om 'n groep te begin en/of om een aan die gang te hou nie.
Baie van haar inligting het sy van haar mentor, Prof Edith Katzenellenbogen, ontvang en na baie eposse en kuiertjies, het sy kans gesien om 'n handleiding te skryf wat hierdie bestaande inligting insluit asook wenke en riglyne wat sy sedert 2004 uit eie ondervinding bymekaar gemaak het vir mense wat ook Boeredanse wil leer en later vir ander wil aanleer.Belangstellendes kan haar kontak by: boeredansgroep@gmail.com
Die handleiding word kleur gedruk op A4 papier en met 'n ringleêr strook gebind. Die koste beloop R80. (posgeld uitgesluit)